     ΑΝΑΡΤΗΤΕΑ ΣΤΟ ΔΙΑΔΙΚΤΥΟ

[image: image1.png]



ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ ΗΛΕΙΑΣ          

ΔΗΜΟΣ ΠΥΡΓΟΥ

ΑΥΤΟΤΕΛΕΣ ΓΡΑΦΕΙΟ

ΥΠΟΣΤΗΡΙΞΗΣ ΠΟΛΙΤΙΚΩΝ ΟΡΓΑΝΩΝ

ΔΗΜΟΤΙΚΟ ΣΥΜΒΟΥΛΙΟ

Α Π Ο Σ Π Α Σ Μ Α

    Από το πρακτικό της υπ’ αριθμ. 12ης (τακτικής) συνεδρίασης του Δημοτικού Συμβουλίου του Δήμου Πύργου.

Αριθμ. Αποφ.   247/2014

ΘΕΜΑ: Έγκριση α. της πραγματοποίησης των εγκαινίων του «Συμβουλευτικού Κέντρου Γυναικών – Θυμάτων βίας Δήμου Πύργου β. της δαπάνης ποσού 1.110,00 € και γ. της ψήφισης πίστωσης.
    Στον Πύργο, σήμερα στις 07 του μηνός Ιουλίου, του έτους 2014, ημέρα Δευτέρα και ώρα 19.30 μ.μ. το Δημοτικό Συμβούλιο Πύργου συνήλθε σε τακτική δημόσια συνεδρίαση στην αίθουσα συνεδριάσεων του Λάτσειου Δημοτικού Μεγάρου, ύστερα από την με αριθμό πρωτ. 29466/3-7-2014 έγγραφη πρόσκληση του Προέδρου του κ. Ευσταθίου Καννή, που επιδόθηκε σε κάθε Δημοτικό Σύμβουλο χωριστά και στο Δήμαρχο, όπως προβλέπουν οι διατάξεις του άρθρου 67 του Ν. 3852/10 (ΦΕΚ Α΄87/7-6-2010) και δημοσιεύθηκε νόμιμα.

    Παρόντος και του Δημάρχου κ. Μάκη Παρασκευόπουλου, o Πρόεδρος κήρυξε την έναρξη της συνεδρίασης, αφού προηγουμένως διαπίστωσε νόμιμη απαρτία, δεδομένου ότι σε σύνολο 33 μελών βρέθηκαν παρόντα 25 και ονομαστικά οι κ.κ:

ΠΑΡΟΝΤΕΣ: 1. Καννής Ευστάθιος (Πρόεδρος Δημοτικού Συμβουλίου), 2. Παναγόπουλος Βασίλειος, 3. Αργυρόπουλος Ιωάννης του Γεωργίου, 4. Αριστειδόπουλος Χαράλαμπος, 5. Βαρελάς Ιωάννης, 6. Θεοδωρέλος – Χαρίτος Γεώργιος (Γραμματέας Δημοτικού Συμβουλίου), 7. Κωνσταντόπουλος Σπυρίδων, 8. Τζίνη Διονυσία, 9. Φραγκαντώνης Παναγιώτης, 10. Μπίρμπας Κων/νος, 11. Τζουανόπουλος Δημήτριος,  12.  Ανδρικόπουλος  Ανδρέας (προσήλθε στο 1ο θέμα της Η.Δ), 13. Ανδρικόπουλος Φώτιος, 14. Μποσμής Κων/νος, 15. Αντωνέλος Δημήτριος(προσήλθε στο 1ο θέμα της Η.Δ), 16. Ρωμαίος Στέφανος, 17 Ανδριόλας Γεώργιος, 18. Σεϊντής Βασίλειος, 19. Αγγελακοπούλου Ανδριάνα (Αντιπρόεδρος Δημοτικού Συμβουλίου), 20. Μεσσαλάς Δημήτριος, 21.  Γιάνναρος Χρήστος – Επικεφαλής της παράταξης «Λαϊκή Συσπείρωση», 22. Καραμπέτσος Αθανάσιος, 23. Σεφερλής Ιωάννης – Επικεφαλής της παράταξης «Ανταρσία στο Δήμο Πύργου», 24. Αργυρόπουλος Ιωάννης του Παναγιώτη (ανεξάρτητος δημοτικός σύμβουλος), 25. Μικελόπουλος Γεώργιος (ανεξάρτητος δημοτικός σύμβουλος).
ΑΠΟΝΤΕΣ: 1. Παναγόπουλος Ιωάννης, 2. Δημόπουλος Φώτιος, 3. Κουρμπανάς Γεώργιος, 4. Λιατσής Δημήτριος, 5. Γεράνιος Κων/νος, 6. Μπελόκας Διονύσιος (ανεξάρτητος δημοτικός σύμβουλος), 7. Διαμαντόπουλος Κων/νος (ανεξάρτητος Δημοτικός Σύμβουλος), οι οποίοι δεν προσήλθαν αν και νόμιμα κλήθηκαν και 

8. Δημουλιάς Λεωνίδας (έχει τεθεί σε αργία)
    Στη συνεδρίαση για την τήρηση των πρακτικών παρίστατο η υπάλληλος του Δήμου Π. Λιβέρη. 
---------------------
    Ακολούθως ο Πρόεδρος εξέθεσε τα εξής: [Σύμφωνα με το άρθρο 65 του Ν. 3852/10 παρ. 5 όπως τροποποιήθηκε με την παρ. 2 του άρθρου 1 του Ν. 4257/14... ένα μήνα πριν από τη διενέργεια των εκλογών και μέχρι την εγκατάσταση των νέων δημοτικών αρχών, το δημοτικό συμβούλιο αποφασίζει μόνο για θέματα που αναφέρονται σε έκτακτες περιπτώσεις εξαιρετικά επείγουσας και απρόβλεπτης ανάγκης «καθώς και για θέματα που αφορούν στην υλοποίηση συγχρηματοδοτούμενων έργων».

     Το Δημοτικό Συμβούλιο συγκλήθηκε σήμερα σε τακτική συνεδρίαση προκειμένου ν’ αποφασίσει (θέμα 14ο της Η.Δ) σχετικά με την Έγκριση α. της πραγματοποίησης των εγκαινίων του «Συμβουλευτικού Κέντρου Γυναικών – Θυμάτων βίας Δήμου Πύργου β. της δαπάνης ποσού 1.110,00 € και γ. της ψήφισης πίστωσης. 
Το θέμα θεωρείται επείγον καθότι η εκδήλωση πραγματοποιήθηκε στις 5-7-2014 και θα πρέπει το Σώμα να προβεί στην έγκρισή του, προκειμένου να καλυφθεί η ανωτέρω αναφερόμενη δαπάνη, δεδομένου ότι η εισήγηση της υπηρεσίας κατατέθηκε στο Δ.Σ στις 26-6-14 και η τελευταία τακτική συνεδρίαση, πραγματοποιήθηκε στις 16-6-14.

   Τίθεται υπόψη του Σώματος το υπ’ αριθμ. 28686/26-6-2014 έγγραφο της Δ/νσης Διοικητικών Υπηρεσιών του Δήμου, το οποίο αναγράφει:
 «…….Η Γενική Γραμματεία Ισότητας των Φύλων μας ενημέρωσε ότι τα εγκαίνια γίνονται με υποχρεωτική συμμετοχή της Γενικής Γραμματείας και προβλεπόμενη ημερομηνία πραγματοποίησης για τον Πύργο είναι η 5η Ιουλίου 2014.
Στον  Προϋπολογισμού  του Δήμου μας, οικ. έτους 2014, έχει προβλεφθεί πίστωση ποσού 263.882,00€ υπό τον Κ/Α εξόδου: 15.7341.01. 

Σύμφωνα: α. Με την αριθ. 1517/15-5-2012 Απόφαση της Γ.Γ. Ισότητας των Φύλων περί Ένταξης του ανωτέρω έργου  στο ΕΣΠΑ και β. Με την αριθ. 318/2012 Απόφαση του Δημοτικού Συμβουλίου περί αναμόρφωσης του Προϋπολογισμού του Δήμου Πύργου, έχουμε ήδη κατανείμει το ανωτέρω ποσό χρηματοδότησης από το ΕΣΠΑ στις επιμέρους δαπάνες.

Οι προβλεπόμενες για τα εγκαίνια δαπάνες περιγράφονται  αναλυτικά παρακάτω: 

	Κ/Α
	ΧΡΗΜΑΤΟΔΟΤΗΣΗ
	ΤΙΤΛΟΣ
	ΠΙΣΤΩΣΗ €

	15.7341.01
	ΕΣΠΑ
	ΕΞΟΔΑ ΥΠΟΔΟΧΗΣ ΚΑΙ ΦΙΛΟΞΕΝΙΑΣ ΦΥΣΙΚΩΝ ΠΡΟΣΩΠΩΝ, ΓΙΑ ΤΟ Σ.Κ.Γ.
	   2.000,00

	15.7341.01
	ΕΣΠΑ
	ΔΑΠΑΝΕΣ ΔΗΜΟΣΙΟΤΗΤΑΣ,  ΓΙΑ ΤΟ Σ.Κ.Γ.
	   5.000,00


Τα ποσά που προβλέπεται να δαπανηθούν για την πραγματοποίηση των εγκαινίων στις 5/7/2014, είναι:

· 100 Προσκλήσεις με φακέλους, ποσού 60€

· Ταχυδρομείο 20€

· Γλυκά 120€

· Ξενοδοχείο 60€

· Αναψυκτικά 35€
· Δείπνο 20 ατόμων 500€
· Δημοσιεύσεις – δημοσιότητα 100€

· Άνθη 60€

· Ηχητικά 50€ 

· Φωτογράφος 50€

· Λοιπές δαπάνες 15€

Οι δαπάνες θα βαρύνουν τον ΚΑ 15.7341.01 και ψηφίζεται πίστωση συνολικού ποσού:   1.110€».

Καλείται το Σώμα ν’ αποφασίσει επί της ως άνω εισήγησης.

Το Δημοτικό Συμβούλιο Πύργου
Λαμβάνοντας υπόψη του:

- Τις  διατάξεις του άρθρου 65 του Ν.3852/2010
- Τις διατάξεις του άρθρου 158 του Ν.3463/2006
-Το υπ’ αριθμ. 28686/26-6-2014 έγγραφο της Δ/νσης Διοικητικών Υπηρεσιών του Δήμου και μετά από διαλογική συζήτηση

Α π ο φ α σ ί ζ ε ι  ομόφωνα
Εγκρίνει: α. την πραγματοποίηση των εγκαινίων του «Συμβουλευτικού Κέντρου Γυναικών – Θυμάτων βίας Δήμου Πύργου».
 β. τη δαπάνη ποσού 1.110,00 € που επιμερίζεται ως εξής:

· 100 Προσκλήσεις με φακέλους, ποσού 60€

· Ταχυδρομείο 20€

· Γλυκά 120€

· Ξενοδοχείο 60€

· Αναψυκτικά 35€
· Δείπνο 20 ατόμων 500€
· Δημοσιεύσεις – δημοσιότητα 100€

· Άνθη 60€

· Ηχητικά 50€ 

· Φωτογράφος 50€

· Λοιπές δαπάνες 15€

γ.  Ψηφίζει πίστωση ποσού 1.110,00 € σε βάρος του Κ.Α. 15.7341.01 με τίτλο: «Μισθοδοσία και λοιπές δαπάνες στο ευρωπαϊκό πρόγραμμα: «Δημιουργία Συμβουλευτικού Κέντρου Υποστήριξης Γυναικών θυμάτων βίας Δήμου Πύργου», του προϋπολογισμού του Δήμου οικονομικού έτους 2014.

    Οι Δημοτικοί Σύμβουλοι:

- Της παράταξης «Σύγχρονος Πύργος»: κ.κ. Γ. Ανδριόλας, Β. Σεϊντής, Α. Αγγελακοπούλου, Δ. Μεσσαλάς, δήλωσαν λευκό, αναφέροντας ότι θεωρούν το ποσό υπερβολικό.

- Της παράταξης «Λαϊκή Συσπείρωση» κ.κ Χ. Γιάνναρος - Επικεφαλής της παράταξης «Λαϊκή Συσπείρωση», Α. Καραμπέτσος κατά την ψηφοφορία του θέματος, δήλωσαν λευκό.

 - Οι Δημοτικοί Σύμβουλοι κ.κ. Ι. Αργυρόπουλος του Γεωργίου, Α. Ανδρικόπουλος, Δ. Αντωνέλος, Γ. Μικελόπουλος και Ι. Σεφερλής – Επικεφαλής της παράταξης «Ανταρσία στο Δήμο Πύργου», είχαν αποχωρήσει από τη συνεδρίαση πριν ο Πρόεδρος θέσει το θέμα προς συζήτηση και έγκριση. 
Η παρούσα απόφαση έλαβε αύξοντα αριθμό 247/2014.

Για το σκοπό αυτό συντάχθηκε το παρόν πρακτικό που υπογράφεται ως ακολούθως:

Ο ΠΡΟΕΔΡΟΣ                  ΤΑ ΜΕΛΗ                        Ο ΓΡΑΜΜΑΤΕΑΣ

Ακριβές Απόσπασμα

Εκ των πρακτικών του Δ.Σ.

Πύργος  10 – 07 - 2014

Ο ΠΡΟΕΔΡΟΣ ΤΟΥ Δ.Σ.
ΕΥΣΤΑΘΙΟΣ ΚΑΝΝΗΣ
